Паводле яго слоў, плануецца таксама ўдасканальваць эканамічны складнік дзейнасці навучальных устаноў, бо сістэма адукацыі не павінна быць адарванай ад эканомікі. Працягнецца работа па пашырэнні платных адукацыйных паслуг, пазабюджэтнай дзейнасці, узбуйненне ўстаноў адукацыі, аптымізацыя рэсурсаў. Аднак аптымізацыя — не самамэта. У першую чаргу будзе ўлічвацца нават не эканомія сродкаў, а паляпшэнне адукацыйнага працэсу, бо ў малакамплектных класах або школах неабходнага ўзроўню якасці адукацыі дасягнуць складана.